**NORMALKONTRAKT FOR KOMPOSISJONSBESTILLING**

**Vedtatt av styret i Norsk Komponistforening 13. desember 2011**

**AVTALE**

mellom

PROSJEKTANSVARLIG (BESTILLER)

navn   
adresse   
tlf   
e-post   
org. nr

og

KOMPONIST

navn   
adresse   
tlf   
e-post   
org. nr

1. **Verket**

Bestilleren/prosjektansvarlig har bestilt av/inngår avtale med komponisten om følgende verk: .........................................................................................................................................................................................................................

med følgende besetning og/eller annen spesifikasjon ..............................................................................................................

........................................................................................................................................................................................................................

med a) spilletid ...................................... eller b) som er tidsubestemt .............................................................................,.....

Ønsker bestilleren et tekstgrunnlag med beskyttet tekst, må bestilleren på forhånd ha innhentet tillatelse fra forfatter eller inngå særskilt avtale med librettist.

1. **Levering**

Levering av renskrevet partitur eller annen representasjon nødvendig for framføring må skje innen .........................................................

Kontaktperson hos bestiller, som er ..................................................................... kan fastsette milepælsmøter.

1. **Fremføringsretter**

Bestilleren har enerett til førstegangs fremførelse innen ............................. mnd fra den avtalte leveringsdato.

Eneretten forutsetter at bestiller innen rimelig tid, senest innen 12 mnd etter at bestillingen er ferdigstilt, bekrefter at

fremføring av verket vil finne sted innen ytterligere 18 måneder.

Følgende er avtalt om ytterligere fremføringer .....................................................................................................................................................................................................................................................................................................................................................................................

1. **Annen utnyttelse**

Evt. annen utnyttelse av verket enn den som er omfattet av pkt 3, krever separat avtale.

1. **Bestillingshonorar**

Bestiller skal betale bestillingshonorar til komponisten stort kr. ...................................................... Honoraret er fastsatt med utgangspunkt i Norsk Komponistforening og NOPAs *Veiledning for beregning av komponisthonorar*.

Oppgjør av disse og andre beløp i henhold til denne avtale skjer i 2 like rater til komponistens

konto ..........................................................., hvis bestiller ikke får annen skriftlig meddelelse.

Første del betales ved undertegning av denne kontrakt og annen del når verket leveres.

1. **Fremføringsvederlag**

Bestiller plikter å inngå avtale om fremføringsvederlag med TONO eller tilsvarende i det det dreier seg om såkalte små rettigheter.

Fremføringsvederlag for musikkdramatiske verk o.l. som ikke avregnes gjennom TONO eller tilsvarende, krever separat avtale.

1. **Sekundærrett**

Bestiller gis rett til vederlagsfritt å foreta lyd- og/eller bildeopptak av verket til internt bruk/arkivformål.

For annen videreutnyttelse av verket, kreves egen avtale og det avtales særskilt vederlag.

1. **Opphavsrett**

Komponisten har opphavsretten til musikken, herunder retten til å inngå avtale med andre fremføringsinstitusjoner e.l. om fremføring av musikken, jfr. dog pkt 3. Komponisten kan helt eller delvis overdra sine rettigheter til et forlag.

Komponisten skal krediteres i samsvar med god skikk.

1. **Fremføringsmateriale**

Bestilleren har rett til ett vederlagsfritt eksemplar av partituret / elektronisk materiale.

Bestilleren har rett til å få angitt på alle eksemplarer av partituret at verket er bestilt av bestilleren.

Det skal gjøres egen avtale om evt. stemmemateriale. Bestilleren plikter å leie eller kjøpe stemmer og ekstra partitur fra den komponisten har gitt fullmakt til å fremstille eksemplarer av verket.

Med mindre annet blir avtalt med en eventuell utleier, kan leiet materiale ikke lånes ut eller kopieres i noen form. For kjøpt materiale gjelder de vanlige begrensningene etter åndsverkloven.

Komponisten forplikter seg til i tide å stille til rådighet for forlag/noteprodusent partitur og eventuelt annet materiell o.l. som er nødvendig for at den som skal produsere og selge/leie ut fremførngsmaterialet kan oppfylle sine forpliktelser etter forannevnte avtale med bestilleren.

For det tilfelle at verket produseres i sin helhet til ferdig stand som klingende verk, kreves egen avtale om dette (om eierskap til og ansvar for evt. materialer brukt til montering/tilgjengeliggjøring).

Bestilleren får ved bestillingen ingen ytterligere rettigheter i verket.

1. **Deltakelse i prøver m.m.**

Hvis bestiller er en institusjon er det normalt å avtale at bestiller dekker utgifter i forbindelse med komponering/

innstudering (reise/leie av elektronisk studio o.l.) samt honorar for deltagelse ved prøver o.l.

Følgende er avtalt: ..............................................................................................................................................................

1. **Endringer i verket**

Bestilleren kan ikke foreta vesentlige endringer i bestillingsverket uten etter avtale med komponisten. Mindre tilpasninger av tekniske og praktiske årsaker kan finne sted, men komponisten skal varslers. For øvrig gjelder lov om opphavsrett til åndsverk av 12. mai 1961 nr. 2 § 3.

1. **Erstatning ved kansellering**

Dersom oppdraget kanselleres etter inngåelse av denne kontrakt, skal fullt honorar betales med mindre partene blir enige om noe annet. Kompensasjonen kan uansett ikke settes lavere enn 50 %. Bestemmelsen gjelder også dersom det foreligger skriftlig bekreftelse på at avtale er inngått eller det på annen måte kan godtgjøres at avtale er inngått.

Det samme gjelder dersom bestiller stiller krav etter inngått kontrakt som komponisten ikke finner det kunstnerisk forsvarlig å imøtekomme.

1. **Tilbakeføring av rettigheter**

Ved kansellering faller alle rettigheter til verket slik det foreligger tilbake til komponisten.

Det samme gjelder dersom bestiller ikke innen rimelig tid, senest innen 12 mnd etter at bestillingen er ferdigstilt, bekrefter at framføring av verket vil finne sted innen ytterligere 18 måneder.

1. **Diverse**

Det påløper ikke feriepenger av de avtalte honorarer og vederlag. Komponisten bekrefter å være selvstendig næringsdrivende i relasjon til bestemmelsene i folketrygdloven og skattebetalingsloven, og vil dokumentere registreringsnummer i Brønnøysundregisteret.

1. **Voldgift**

Tvist om forståelse av eller brudd på denne overenskomst skal søkes løst ved forhandlinger mellom komponisten og bestilleren og dernest – hvis dette ikke fører frem – ved forhandling hvor komponisten søker bistand fra Norsk Komponistforening. Om dette heller ikke fører frem, vedtar partene at enhver tvist om denne avtalens riktige forståelse, og enhver tvist som måtte utspringe av dette kontraktsforhold, skal avgjøres med bindende virkning ved voldgift. Sorenskriveren i Oslo tingrett utpeker en voldgiftsdommer, som fortrinnsvis velges blant personer med særlig kjennskap til bestillings- og fremføringsforhold og som ikke er inhabil i forhold til noen av partene.

Kontrakten er undertegnet i to eksemplarer, hvorav hver part beholder ett eksemplar.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sted, dato Sted, dato

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prosjektansvarlig/bestiller Komponist